สหรัฐมีโครงการนำร่อง ใช้โยคะสำหรับช่วยผู้ป่วยโรคมะเร็ง
ตามรายงานในวารสาร Yoga Journal นั้น ในสหรัฐมีคนปฏิบัติโยคะบางรูปแบบเป็นจำนวนราว 16 ล้านคน ขณะที่คนอเมริกันราว 1 ใน 3 กำลังหาวิธีบำบัดแผ
เป็นที่ทราบกันว่าการปฏิบัติโยคะนั้น เป็นการปฏิบัติทั้งทางร่างกายและทางจิตใจซึ่งทำกันมาในอินเดียนานกว่า 3,000 ปีแล้ว ขณะนี้มีการปฏิบัติโยคะกันมากขึ้นในประเทศตะวันตก และนำมาใช้ช่วยในการบริบาลสุขภาพด้วย เช่นเดียวกับวิธิแผนโบราณอื่นๆอย่าง การฝังเข็มหรือการนวด ในโครงการนำร่องที่ศูนย์การแพทย์Beth Israel ในนิวยอร์คนั้นกำลังใช้วิธีการปฏิบัติโยคะในการช่วยผู้ป่วยโรคมะเร็ง ให้คลายความเจ็บปวดด้วย แม้การปฏิบัติโยคะจะไม่สามารถรักษาโรคมะเร็งได้แต่ก็หวังกันว่าจะช่วยให้เกิดความผ่อนคลายทั้งทางร่างกายและทางจิตใจและช่วยบรรเทาความเจ็บปวดได้ โครงการผึกโยคะที่โรงพยาบาลBeth Israel เริ่มขึ้นโดยได้รับเงินทุนสนับสนุนจากนักออกแบบแฟชั่นชื่อดังDonna Karen ผู้มีศรัทธาแรงกล้าในวิชาโยคะ และมีชื่อโครงการว่าThe Karen - Beth Israel Project นายแพทย์ Woodson Merrell ผู้อำนวยการแผนกการแพทย์รวมของศูนย์การแพทย์ Beth Israel กล่าวว่า ข้อดีอย่างหนึ่งของโครงการนี้คือ ประหยัดค่าใช้จ่ายโดยเฉพาะในช่วงวิกฤติทางเศรษกิจอย่างตอนนี้ โครงการนำร่องนี้กำลังฝึกโยคะแก่ผู้ป่วย 86 คน วันละ 6 ชั่วโมง หากโครงการนี้ประสบผลสำเร็จนายแพทย์ Woodson Merrellบอกว่ามีแผนการจะเผยแพร่พลังในการบำบัดของการปฏิบัติโยคะออกไปยังโรงพยาบาลอื่นๆทั่วอเมริกา